Ernst Ludwig Kirchner

Ernst Ludwig Kirchner (Aschaffenburg, 6 di maiu 1880 – Davos, 15 di giugnu 1938) fu un pitturi tudiscu. 
Fu unu dî fundatura dû primu gruppu espressionista "Die Brücke" (“U Ponti”), fundatu ntô 1905. 
Kirchner sirviu ntô esercitu duranti a Prima guerra munniali, ma fu licinziatu doppu un crollu nervusu. 
U tempu passatu ntâ guerra lassau un signu prufunnu supra iddu e supra a sò òpira. 
Ntô 1933 fu cunsidiratu comu “artista degeneratu” dû reggimi nazista, chi levau i sò òpiri dê musei. 
Passau l’ùrtimi anni di vita a Davos, ntâ Svìzzira, unni si desi a morti ntô 1938.

Catigurìa:Nasciuti ntô 1880
Catigurìa:Muruti ntô 1938
Catigurìa:Pittura tudischi
Catigurìa:Biografìi